Το παλαιότερο γνωστό τεστ εγκυμοσύνης ήταν το 1350 π.Χ. στην αρχαία Αίγυπτο.
Σύμφωνα με τους Αιγύπτιους, το μόνο που έχετε να κάνετε
είναι να ουρήσετε σε σπόρους σιταριού και κριθαριού και να περιμένετε.
Αν κάποιο από τα δύο φυτρώσει, συγχαρητήρια, είστε έγκυος!
Αν φυτρώσει γρηγορότερα το σιτάρι, είναι κορίτσι, αν είναι το κριθάρι, είναι αγόρι.
Το 1963, μια μικρή έρευνα αναπαρήγαγε αυτό το τεστ
και βρήκε ότι προέβλεπε την εγκυμοσύνη με μια αξιοπρεπή ακρίβεια 70%,
αν και δεν μπορούσε να βρει το φύλο του μωρού με αξιοπιστία.
Οι επιστήμονες υπέθεσαν ότι το τεστ λειτουργούσε
επειδή τα ούρα των εγκύων γυναικών περιέχουν περισσότερα οιστρογόνα,
που μπορεί να προωθήσουν την ανάπτυξη των σπόρων.
Είναι εύκολο να θεωρήσουμε αυτή την αρχαία μέθοδο ως δεδομένη
επειδή τα μοντέρνα τεστ εγκυμοσύνης δίνουν ακριβή αποτελέσματα μέσα σε λεπτά.
Πώς λειτουργούν λοιπόν;
Τα τεστ εγκυμοσύνης του εμπορίου είναι όλα σχεδιασμένα να ανιχνεύουν ένα πράγμα:
μια ορμόνη που ονομάζεται χοριακή γοναδοτροπίνη, HCG.
Η HCG παράγεται στα πρώιμα στάδια της εγκυμοσύνης
και ξεκινά ένα τηλεφωνικό παιχνίδι
που λέει στο σώμα να μην καταρρεύσει το ενδομήτριο εκείνον τον μήνα.
Καθώς εξελίσσεται η εγκυμοσύνη,
η HCG υποστηρίζει τη δημιουργία του πλακούντα,
που μεταφέρει θρεπτικά στοιχεία από τη μητέρα στο έμβρυο.
Το τεστ ξεκινά όταν πάνε ούρα στο εκτεθειμένο άκρο της λωρίδας.
Καθώς το υγρό ταξιδεύει στις απορροφητικές ίνες,
θα περάσει τρεις διαφορετικές ζώνες, κάθε μία με μια σημαντική δουλειά.
Όταν το κύμα φτάσει στην πρώτη ζώνη, τη ζώνη αντίδρασης,
πρωτεΐνες σχήματος Υ, που ονομάζονται αντισώματα, θα πιαστούν πάνω στην HCG.
Μαζί με αυτά τα αντισώματα είναι ένα βολικό ένζυμο
με την ικανότητα να ενεργοποιεί μόρια βαφής που αργότερα θα είναι σημαντικά.
Μετά τα ούρα μαζεύουν όλα τα ένζυμα ΑΒ1
και τα πάνε πίσω στη ζώνη ελέγχου, όπου θα εμφανιστούν τα αποτελέσματα.
Σε αυτή τη ζώνη προϋπάρχουν κι άλλα αντισώματα Υ
που και αυτά θα κολλήσουν στη HCG σε μία από τις πέντε θέσεις δέσμευσής της.
Οι επιστήμονες ονομάζουν αυτό το είδος τεστ δοκιμασία σάντουιτς.
Αν η HCG είναι παρούσα, γίνεται σάντουιτς ανάμεσα στα ένζυμα ΑΒ1 και ΑΒ2,
και προσκολλάται στη ζώνη δοκιμής,
επιτρέποντας στο ένζυμο που ενεργοποιεί το βαφή να κάνει τη δουλειά του
και να δημιουργήσει ένα ορατό μοτίβο.
Αν δεν υπάρχει HCG, το κύμα ούρων και ενζύμων απλώς περνά.
Τέλος, υπάρχει μία τελευταία στάση, η ζώνη ελέγχου.
Όπως σε κάθε καλό πείραμα,
αυτό το βήμα επιβεβαιώνει ότι το τεστ λειτουργεί σωστά.
Είτε τα ένζυμα ΑΒ1 δεν είδαν ποτέ την HCG,
είτε είναι επιπλέον επειδή η Ζώνη 1 έχει παραπάνω από αυτά,
όλα τα ένζυμα ΑΒ1 που δεν συνδέθηκαν και τα έπιασε στη Ζώνη 1
καταλήγουν εδώ και ενεργοποιούν κι άλλη βαφή.
Έτσι, αν δεν εμφανιστεί μοτίβο, σημαίνει ότι το τεστ ήταν ελαττωματικό.
Αυτά τα τεστ είναι αρκετά αξιόπιστα, αλλά υπάρχουν και αστοχίες.
Για παράδειγμα, μπορεί να συμβούν ψευδή αρνητικά
αν η συγκέντρωση της HCG δεν είναι αρκετά υψηλή για ανίχνευση.
Μετά τη εμφύτευση, τα επίπεδα της HCG διπλασιάζονται κάθε δύο με τρεις ημέρες,
οπότε ίσως να είναι πολύ νωρίς για να έχετε αποτέλεσμα.
Και τα ποτά μπορεί να αραιώσουν το δείγμα των ούρων,
γι' αυτό οι γιατροί συνιστούν να κάνετε το τεστ πρωί πρωί.
Από την άλλη πλευρά, ψευδή θετικά μπορεί να προέρχονται από άλλες πηγές HCG,
όπως ενέσεις εξωσωματικής, εκτοπικές εγκυμοσύνες,
ή συγκεκριμένους καρκίνους όπως καρκίνος της μήτρας ή των όρχεων,
κάτι που καθιστά δυνατό για ένα τέτοιο τεστ να πει ότι ένας άντρας είναι έγκυος.
Ο πιο σίγουρος τρόπος για να μάθει μια γυναίκα είναι στο γραφείο του γιατρού.
Και οι γιατροί ψάχνουν για την HCG,
αλλά με τεστ που είναι πιο ευαίσθητα και ποσοτικά,
που σημαίνει ότι μπορούν να προσδιορίσουν τα ακριβή επίπεδα HCG στο αίμα σας.
Μερικά λεπτά μπορεί να μοιάζουν με αιωνιότητα
όταν περιμένετε τα αποτελέσματα ενός τεστ εγκυμοσύνης.
Αλλά σε αυτό το σύντομο διάστημα,
γίνεστε μάρτυρες της δύναμης της επιστημονικής μεθόδου.
Αυτό το μικρό στικάκι σας επιτρέπει να κάνετε μια ερώτηση,
να κάνετε ένα ελεγχόμενο πείραμα,
και μετά να αναλύσετε τα αποτελέσματα για να ελέγξετε την αρχική σας υπόθεση.
Και το καλύτερο είναι ότι δεν χρειάζεται να περιμένετε μέχρι την επόμενη συγκομιδή.